Lingua etrusc
Le etrusco esseva parlate super le territorio del ancian Etruria, in Italia central, correspondente in grosso modo al actual Toscana desde le 4e seculo aEC, con su extinction como lingua vivente circa le 2e seculo CE.

Le etrusco esseva un lingua parlate e scripte in le antique region de Etruria (le actual Toscana) e in alcun partes del actual Lombardia, Veneto, et Emilia-Romagna (ubi le estruscos esseva displaciate per le gallos), in Italia. Nonobstante, le latino reimplaciava totalmente le etrusco, relinquente solmente alcun documentos e pauc morphemas in latino (p.ex. persona del etrusco phersu), e alcun toponymos, como Parma.

Historia 

Le etruscos es alcunes del burgos indigena de Italia que viveva ibi ante le migration indoeuropee e le arrivata del latinos circa 1000 aEC Herodoto (Historias I.94), nonobstante, describe le tirrenos (in le epocha de Herodoto, le nomine grec pro le etruscos) como immigrantes de Lidia al west de Anatolia, qui, escappante ab fame, esseva conducite al occidente per lor leader Tyrrhoeo, pro stabilir se in Umbria . Le alphabetisation esseva bastante currente, como se pote vider per le grande numero de curte inscriptiones (dedicationes, epitaphios, etc). Sed, in le 1me seculo aEC, le historiator grec Dionysio de Halicarnaso indicava que le lingua etrusc sia differente de qualcunque altere, e que le etruscos habeva un ric litteratura, como esseva eminente per le autores latin.

Etrusco
Etrusco